lett snin biss wara li ġiet iffurmata l-Banda Sant'Andrija jiġifieri fis-sena 1886, seħħew żewġ avvenimenti sbieħ ħafna għas-Soċjetà. Mela, kif nafu, hekk kif twaqfet is-Soċjetà Filarmonika Sant'Andrija taħt il- presidenza tas-Sur Giuseppe Micallef, ġie magħżul bħala surmast tal-Banda l-Band Sergeant tal-R.M.F. Tumaso Galea. Ninsabu ċerti li fl-1884 eżattament fit-30 ta' Novembru l-Banda għamlet programm fl-okkażjoni tal-festa ta' Sant'Andrija taħt id-direzzjoni ta' dan is-Surmast bravu. F'dak iż-żmien, Mro. Tumaso Galea kien ukoll surmast direttur tas-Soċjetà Filarmonika di Birkirkara, u kien magħruf ħafna għat-tagħlim u għall-arranġamenti mużikali tiegħu. Tumaso Galea : il-fundatur ta' l-għaqda. - L-ewwel surmast Fl-1886, fil-gazzetta ''Malta' ta' l-4 ta' Diċembru f'paġna 2 nsibu miktub li għall- festa ta' dik is-sena l-Banda Sant'Andrija daqqet Innu ''Al Martire Sant'Andrea Appostolo' fuq versi ta' wieħed mhux magħruf u mużikat mis-surmast tagħha Mr. Tumaso Galea. Il-gazzetta tkompli tgħid li dan l-innu kien ferm applawdit min-nies preżenti. Hekk naraw kif kważi mill-bidu nett il-Banda Sant'Andrija, kellha rabta kbira ma' dan l-appostlu u dan hu konfermat b'dan l-ewwel innu tagħha. Il-partitura oriġinali ta' dan l-innu li hi fl-arkivji tas-soċjetà u fuq il-partijiet hemm l-ismijiet ta' l-ewwel bandisti li daqqew. Dan l-istess innu kien reġa' ndaqq fil-festi ċentinarji li saru mill-Banda tagħna fl-1983. . F'dik l-istess sena jiġifieri fl-1886, fil-festa kienet iżżanżnet ukoll l-istatwa ta' Malta Gweriera u dan seħħ wara li s-soċi xtaqu li jkollhom statwa li tkun tista' tinrama fil-pjazza għall-festa. Partijiet ta' l-Innu ta' Tumas Galea. Uħud mis-soċi xtaqu li ssir l-istatwa ta' Santa Maximila peress li din kellha konnessjoni mal-martirju ta' Sant'Andrija u oħrajn xtaqu statwa ta' Malta bħalma kien qiegħed isir f'postijiet oħra. Għaldaqstant kienet saret Laqgħa għas-soċi kollha u fiha ġew ippreżentati żewġ abbozzi, wieħed ta' Malta u l-ieħor ta' Santa Maximila. il-maġġoranza għażlu 'l Malta u u ġiet ordnata l-istatwa ta' Malta għand l-istatwarju Karlu Darmanin. 'Il quddiem l-istatwa ta' Santa Maximila saret xort waħda bi flus li ħarġu xi membri. L-istatwa ta' Santa Maximila għadha sal-lum tintrama fi Triq il-Karmnu fil-festa ta' Sant'Andrija. Il-pedestall għall-istatwa ta' Malta nħadem minn żewġ membri tas-Soċjetà, l-imgħallmin Gan Patist Cremona u P. Zammit fuq disinn ta' soċju ieħor li għamel isem għall-ħila tiegħu, il-Perit Indri Vassallo. Il-ġbir għal din l-istatwa sar mill-istudenti Giacomo Baldacchino u Francesco Schembri. Fil- festa ta' Sant'Andrija ta' l-1886 l-istatwa ta' Malta intramat fuq pedestall b'żewġ pilandri quddiem il-pesdestall. Din l-istatwa kienet baqgħet tintrama fuq il-pedestall tagħha fil-festa ta' Sant'Andrija sas-sena 1979 meta flokha saret l-istatwa ta' Sant' Andrija. Iżda f'dik l-istess sena s-Soċjetà kellha ġranet ta' niket ukoll meta fil-21 ta' Mejju 1886, tilfet il-fundatur u l-ewwel President tagħha, s-Sur Giuseppe Micallef. L-istatwa ta' Malta fuq il-kolonna.